 Akizungumza jana, Ofisa Habari wa Shirikisho la Soka Tanzania (TFF), Alfred Lucas alisema Mussa aliwapiku Donald Ngoma wa Yanga na Ali Nassoro wa Mgambo Shooting ya Tanga.Kwa kushinda tuzo hiyo ambayo ni ya mwisho kwa msimu huu, Musa atazawadiwa Sh 1,000,000 kutoka kwa wadhamini wa Ligi hiyo.Washindi wengine wa tuzo hiyo ya mwezi kwa msimu huu wa 2015/2016 ambao mechi zake za mwisho zilichezwa Mei 22 mwaka huu ni Hamisi Kiiza wa Simba (Septemba), Elias Maguli wa Stand United (Oktoba) na Thabani Kamusoko wa Yanga (Desemba).Wengi waliotwaa tuzo hiyo ni pamoja na Shomari Kapombe wa Azam (Januari), Mohamed Mkopi wa Tanzania Prisons (Februari), Shiza Kichuya wa Mtibwa Sugar (Machi) na Juma Abdul wa Yanga (Aprili).Wakati huo huo, Michuano ya Ligi ya Mabingwa wa Mikoa (RCL) msimu wa 2015/2016 inaendelea vizuri katika vituo vinne vya Kagera, Morogoro, Singida na Njombe ambapo itafikia tamati Juni 6 mwaka huu.Timu sita zitapanda daraja kucheza Ligi Daraja la Pili (SDL) msimu wa 2016/2017.Timu hizo ni zile zitakazoongoza kila kundi, na washindwa bora wawili kutoka makundi mawili tofauti. Mtwivila City ya Iringa inaongoza kituo cha Njombe ikiwa na pointi sita baada ya kucheza mechi tatu na timu inayoongoza kituo cha Morogoro ni Namungo FC ya Lindi yenye pointi saba kwa mechi tatu.Kitayose ya Kilimanjaro inaongoza kituo cha Singida ikiwa na pointi tisa baada ya kushinda mechi zote tatu ilizocheza na kituo cha Kagera, Mashujaa FC ya Kigoma inaongoza kwa pointi saba.